text: Home / Интервю / Певицата Йоанна Драгнева: Вярвам във вълшебства!
  Posted by: Елеонора Манева in Интервю, Светски 04.08.2015	0 51 Views
  Певицата Йоанна Драгнева е страшно чаровна и талантлива. Споделя, че обича да прави приятни изненади на любимите си хора и е на мнение, че на този свят няма случайни неща. Ето какво казва още тя в интервю за в. "Телеграф".
  Как се роди идеята за "Наистина любов"?
  Това е вторият проект, който успешно реализирахме със страхотния екип от невероятните професионалисти Ясен Козев, Крум Георгиев, DJ Rossko, Гери Турийска и Дони Василева. За мен наистина е удоволствие да работим заедно.
  Какво е за вас любовта и вярвате ли, че трае вечно?
  Любовта е всичко, тя е движещата сила на света. Тя ни прави по-добри и вярвам, че истинската любов трае вечно.
  Какъв трябва да бъде един мъж, за да спечели сърцето ви?
  Е, този отговор мисля вече е очевиден за всички.
  Обичате ли романтиката и кой е най-романтичният жест, който никога няма да забравите?
  Като всяка жена, много обичам романтиката. Никога няма да забравя първия подарък, който получих
  Йоанна Драгнева обича изненадите
  още в първи клас за Свети Валентин. Наистина много мил и вълнуващ жест.
  Вие обичате ли да изненадвате любимите хора и как го правите?
  Да…обичам и често го правя.
  Кога и за какво си давате време?
  Обичам да отделям време за себе си и за близките ми хора, въпреки че точно за това ми остава най-малко време.
  Обичате ли да се усмихвате и за какво?
  Много обичам усмивките. Те правят деня ми по-слънчев и хубав. Не случайно така се казва и предишният ми хит.
  Кога помръква усмивката от лицето ви?
  Когато видя някоя несправедливост.
  Силна и дива ли сте?
  Може да се каже… Понякога съм силна, понякога дива… Това даде импулс да напиша текста към тази песен.
  Смятате ли, че нищо не е случайно в света?
  Определено да! Вярвам, че всяко събитие в нашия живот се случва поради някаква причина.
  Вярвате ли в съдбата?
  Да, вярвам. И винаги ми е интересно какво ми е приготвила.
  Обичате ли дарявате надежда?
  Обичам….Не да дарявам надежда, обичам да правя хората реално щастливи, винаги когато мога.
  Защо се включвате в толкова благотворителни каузи?
  Не само, че се включвам. Аз ги инициирам. Смятам, че когато човек може да помогне, трябва да го направи. Това е смисълът на живота. Да бъдеш полезен на другите без да очакваш нещо в замяна.
  Вярвате ли, че у нас все още има много хора с добри сърца?
  Вярвам, да. Аз непрекъснато ги срещам по пътя си.
  Какво може да подтикне един човек към добротата?
  Примерът….доброто също е "заразно".
  Какво за вас е милосърдието?
  Това е един от необходимите добродетели, за да бъдеш пълноценен.
  Разбира се! Толкова анимационни герои озвучих… и толкова вълшебства се случиха във филмите! …И не само.
  На вас чудеса случват ли ви се?
  Понякога да! Точно това прави живота интересен.
  Каква бяхте като дете, правехте ли бели?
  Е, кое дете не правило бели… но според мен бях от кротките деца…. или само така си мисля.
  Може да се каже, че съм сбъднала детските си мечти. Много исках да бъда на сцена и да дублирам анимационни филми.
  От кога се занимавате с музика и какво провокира интереса ви?
  Занимавам се с музика откакто се помня. Когато растеш в семейството на музиканти няма начин и ти да не тръгнеш по същия път. Спомням си как постоянно се въртях около барабаните, а по-късно те станаха и част от моя живот.